แนวโน้ม SET เช้าไซด์เวย์ เซ่นแรงกดดัน “ฟันด์โฟลว์” ไหลออก
นักวิเคราะห์ฯคาดตลาดหุ้นไทยวันนี้แกว่งไซด์เวย์ กังวลเฟดขึ้นดอกเบี้ยต่อเนื่อง-แรงกดดัน Fund Flow ไหลออก แต่อาจมีแรงหนุนเข้ามาได้บางช่วงหากมีหุ้นใหญ่ประกาศงบฯดีออกมา พร้อมให้แนวต้าน 1,675-1,680 จุด แนวรับ 1,660-1,665 จุด
นักวิเคราะห์ฯคาดตลาดหุ้นไทยวันนี้แกว่งไซด์เวย์ กังวลเฟดขึ้นดอกเบี้ยต่อเนื่อง-แรงกดดัน Fund Flow ไหลออก แต่อาจมีแรงหนุนเข้ามาได้บางช่วงหากมีหุ้นใหญ่ประกาศงบฯดีออกมา พร้อมให้แนวต้าน 1,675-1,680 จุด แนวรับ 1,660-1,665 จุด
10 ก.พ. 2566

นายเทิดศักดิ์ ทวีธีระธรรม รองกรรมการผู้อำนวยการ บล.เอเซีย พลัส กล่าวว่า แนวโน้มตลาดหุ้นไทยวันนี้คาดว่าแกว่งไซด์เวย์ โดยตลาดยังขาดปัจจัยใหม่เข้ามาหนุน และยังมีความกังวลในเรื่องการขึ้นดอกเบี้ยต่อเนื่องของธนาคารกลางสหรัฐฯ (เฟด) ประกอบกับยังไม่มีการส่งสัญญาณของประธานเฟดที่ชัดเจนออกมาในเรื่องของการหยุดขึ้นดอกเบี้ย
ขณะเดียวกันยังมี Fund Flow ไหลออกกดดัน ทำให้ดัชนียังเป็นการพักตัวอยู่ แต่อาจจะมีแรงหนุนเข้ามาได้บางช่วงหากมีหุ้นใหญ่ที่ประกาศผลการดำเนินงานที่ดีออกมา ตลาดหุ้นอื่นในภูมิภลคเอเชียเช้านี้ส่วนใหญ่ปรับตัวลงตามตลาดหุ้นสหรัฐฯเมื่อคืนนี้ที่พลิกกลับมาปรับตัวลง
โดยให้แนวต้าน 1,675-1,680 จุด แนวรับ 1,660-1,665 จุด